# Manuel Ramón Llamas Madurga

Manuel Ramón Llamas Madurga (Valladolid, 3 d'octubre de 1931 - Madrid, 11 de desembre de 2021) fou un enginyer i geòleg espanyol, acadèmic de la Reial Acadèmia de Ciències Exactes, Físiques i Naturals.

## Biografia

El seu pare era enginyer de camins i havia estat director de la Confederació Hidrogràfica del Duero. Es va llicenciar en Enginyeria de Camins, Canals i Ports el 1956 i en Geologia el 1958 la Universitat Complutense de Madrid. Es va doctorar en ambdues carreres el 1963 i 1961 respectivament.
Ingressà com a funcionari del Cos d'Enginyers de Camins, Canals i Ports i fou destinat a la Confederació Hidrogràfica del Pirineu Oriental (1959-1960), al Servei Geològic d'Obres Públiques (1960-1972) i al Centre d'Estudis d'Ordenació del Territori i Medi ambient del Ministeri d'Obres Públiques d'Espanya (1980-1982). Per compte del ministeri va fer estudis d'especialització a França (1963), Alemanya (1964) i Israel (1965) en matèria de recursos hídrics, geotècnia i medi ambient, cosa que li va permetre realitzar nombrosos informes oficials sobre aquestes matèries.
S'especialitzà en els recursos hídrics a la seva base subterrània i des de 1967 organitza el Curs Internacional d'Hidrogeologia Subterrània de Barcelona. Alhora, des de 1972 fou professor de geologia, hidrologia, hidrogeologia, hidrogeoquímica i estadística aplicada a la Universitat de Saragossa, a la Universitat Politècnica de Catalunya i a la Universitat Complutense de Madrid (de 1985 a 2002), en la que ha estat nomenat catedràtic emèrit. El 1972 també fou professor al Manhattan College de Nova York (1978).
De 1972 a 1976 fou president del Grup d'Hidrologia de l'Associació de Geòlegs Espanyols, de 1984 a 1989 president mundial de la International Association of Hydrogeologists i de 2001 a 2003 vicepresident de la Junta Directiva de la International Association of Water Resources. El 1991 fou nomenat Honorary Fellow de la Societat Geològica del Regne Unit i el 1992 ciutadà d'honor de Mervièlh de Montpelhièr. Des de 1986 és acadèmic de la Reial Acadèmia de Ciències Exactes, Físiques i Naturals, de la que en fou president de la Secció de Ciències Naturals de 2004 a 2008, des del 2001 acadèmic Numerari de la Reial Acadèmia de Doctors, des de 2004 acadèmic de nombre de l'Acadèmia Europea de les Ciències i les Arts, des del 2006 membre de l'Académie de l'Eau de França.
Alhora, el 1985 fou un dels fundadors de l'ONG CODESPA per promoure el desenvolupament al Tercer Món i de 2000 a 2004 fou membre del comitè assessor científic de l'ONG Action Against Hunger. Des de 2008 fou director de l'Aigua de la Fundació Marcelino Botín.

## Llibres

* La economía del agua subterránea y su gestión colectiva amb Nuria Hernández-Mora, Mundi Prensa Libros S.A., 2001. ISBN 84-7114-965-6

## Referències

* ↑ Biografia Arxivat 2016-04-23 a Wayback Machine. al web de la RAC
* ↑ «El Prof. Manuel Ramón Llamas Madurga doctor honoris causa de la UPC». Arxivat de l'original el 2016-04-23. [Consulta: 9 abril 2016].

## Enllaços externs

«Obra de Manuel Ramón Llamas Madurga» a Dialnet.
* Entrevista a la revista Experiencias
* Compareixença de Don Manuel Ramón Llamas Madurga, Catedràtic d'Hidrologia de la Facultat de Ciències Geològiques de la Universitat Complutense, davant la Ponència encarregada de l'estudi del Pla Director d'Infraestructures (PDI), constituïda en el si de la citada Comissió, per informar en relació amb els recursos hídrics, Congrés dels Diputats, 1995